

LATVIJAS REPUBLIKA

**ALŪKSNES NOVADA PAŠVALDĪBA**

Nodokļu maksātāja reģistrācijas kods 90000018622

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496, FAKSS 64381150,

E-PASTS: dome@aluksne.lv

A/S „SEB banka”, KODS: UNLALV2X, KONTS Nr.LV58UNLA0025004130335

**SAISTOŠIE NOTEIKUMI**

Alūksnē

2019. gada 31. oktobrī **Nr.  /2019**

APSTIPRINĀTI

ar Alūksnes novada domes

31.10.2019. lēmumu Nr.

(protokols Nr. 12, .punkts)

**Grozījumi Alūksnes novada domes 2015. gada 29. oktobra saistošajos noteikumos Nr. 21/2015 “Par kārtību, kādā izvietojamas un noformējamas ielu nosaukuma plāksnes, ēku numura (nosaukuma) zīmes Alūksnes novadā”**

*Izdoti saskaņā ar*

*likuma “Par pašvaldībām”*

*43. panta pirmās daļas 5. punktu*

1. Izdarīt Alūksnes novada domes 2015. gada 29. oktobra saistošajos noteikumos Nr. 21/2015 “Par kārtību, kādā izvietojamas un noformējamas ielu nosaukuma plāksnes, ēku numura (nosaukuma) zīmes Alūksnes novadā” šādus grozījumus:

1.1.Izteik 21. punktu šādā redakcijā:

“21. Administratīvā pārkāpuma procesu līdz administratīvā pārkāpuma lietas izskatīšanai veic Alūksnes novada pašvaldības iestāde “Būvvalde” vai Alūksnes novada pašvaldības policija. Administratīvā pārkāpuma lietu izskata Alūksnes novada pašvaldības Administratīvā komisija.”

1.2. Svītrot saistošo noteikumu 22. punktu.

1.3. Izteikt 23. punktu šādā redakcijā:

“23. Par noteikumu pārkāpšanu nekustamā īpašuma, ēkas vai telpu grupas īpašniekam vai tiesiskajam valdītājam piemēro brīdinājumu vai naudas sodu no 2 naudas soda vienībām līdz 12 naudas soda vienībām. Alūksnes novada pašvaldības policijai, kā arī Alūksnes novada pašvaldības iestādei “Būvvaldei”, ir tiesības uzdot personai izpildīt šajos noteikumos noteikto pienākumu vai pārtraukt veikt darbības, par kuru nepildīšanu persona tiek saukta pie administratīvās atbildības, un pienākuma nepildīšanas gadījumā uzlikt piespiedu naudu. Attiecīgās iestādes lēmumu var apstrīdēt Alūksnes novada domē, savukārt Alūksnes novada domes lēmumu – pārsūdzēt Administratīvajā rajona tiesā Administratīvā procesa likuma noteiktajā kārtībā.”

1. Saistošie noteikumi stājas spēkā vienlaikus ar Administratīvās atbildības likumu.

Domes priekšsēdētājs A.DUKULIS

**Alūksnes novada domes saistošo noteikumu**

**“Grozījumi Alūksnes novada domes 2015. gada 29.oktobra saistošajos noteikumos Nr.21/2015 “Par kārtību, kādā izvietojamas un noformējamas ielu nosaukuma plāksnes, ēku numura (nosaukuma) zīmes Alūksnes novadā””**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Saistošo noteikumu saskaņošana ar Administratīvās atbildības likuma 16. pantu, kas nosaka, ka naudas soda apmēru pašvaldību saistošajos noteikumos izsaka naudas soda vienībās. |
| 2. Īss projekta satura izklāsts | Saistošo noteikumu projektā atbilstoši Administratīvās atbildības likumam, saistošajos noteikumos paredzētās administratīvās atbildības naudas sodi izteikti naudas soda vienībās un saskaņota terminoloģija. |
| 3. Informācija par plānoto projekta ietekmi uz pašvaldības budžetu | Saistošo noteikumu projekts neparedz ietekmi uz pašvaldības budžetu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi pēc būtības neparedz izmaiņas administratīvajā atbildībā par saistošo noteikumu pārkāpumiem, tādēļ sabiedrības līdzdalība nav organizēta. |
| 5. Informācija par administratīvajām procedūrām | Saistošo noteikumu projekts neparedz jaunas no esošā regulējuma atšķirīgas administratīvās procedūras. |
| 6. Informācija par konsultācijām ar privātpersonām | Saistošie noteikumi pēc būtības neparedz izmaiņas administratīvajā atbildībā par saistošo noteikumu pārkāpumiem, tādēļ sabiedrības līdzdalība nav organizēta. |
| 7. Cita informācija | Nav. |

Domes priekšsēdētājs A.DUKULIS